วันที่1/Sep ผมมีอะไรกับเเฟน ใช้ถุงยางก่อนสอดใส่ หลังเสร็จภารกิจ ก็ถอดออกมาจากช่องคลอด เเละถอดถุงยาง ปกติดี ถุงยางไม่มีรอยขาด หลังจากนั้นก็นอนเล่นกัน ผมใช้มือสอดใส่เเทน 15-20นาทีต่อมา พอองคชาติผมเเข็งตัวใหม่ เลยจะลองอีกรอบ เเต่ผมเผลอสอดใส่เข้าไปโดยไม่ได้ใส่ถุงยาง(ใส่ได้ไม่สุด เเต่ก็มีส่วนที่เข้าไปได้)โดยคิดว่า นำ้อสุจิน่าจะเเห้งเเล้ว เเต่ผมน่าจะมีน้ำหล่อลื่นเล็กน้อย ผมขยับเข้าออกเล็กน้อย2-3ครั้ง คิดว่าไม่น่าดี เลยนำออกมา เเล้วก็ใช้มือสอดใส่ต่อเเทน ผมกับเเฟนคุยกันก็คิดว่าไม่น่ามีอะไร จนกระทั่ง ช่วงวันที่3-6/Sep เเฟนผมมีอาการคลื่นไส้เเต่ไม่อาเจียน วันที่7เเละ8/Sep เเฟนผมมีเลือดออกเล็กน้อย สีคล้ำ เเต่จาง วันที่7/Sep เเฟนผมมีอาการกินเยอะผิดปกติ กินยังไงก็ไม่หิว วันที่26/Aug คือวันที่เเฟนผมมีรอบเดือนวันเเรกของรอบเดือนนั้น จากอาการข้างต้น เลยมีความกังวลว่าเป็นอาการของคนท้องรึเปล่า อสุจิที่ออกมาเเล้วอยู่บนองชาติผม โดนภายในช่องคอลด มีโอกาศที่จะทำให้ท้องได้มั้ยครับ หรือมีโอกาศมั้ยที่นิ้วอาจจะเปื้อนนำ้อสุจิเเล้วโดนภายในช่องคลอดเเล้วทำให้ท้อง หรือว่ามีโอกาศเป็นโรคอื่นๆ รบกวณคุนช่วยชี้เเนะครับผม
สวัสดีค่ะ การมีเพศสัมพันธ์ในรอบแรกโดยใช้ถุงยางอนามัยนั้น หากใช้ได้อย่างถูกต้อง ไม่มีการฉีกขาดหรือรั่วซึม โอกาสที่จะตั้งครรภ์มีได้ประมาณ 2%ส่วนหลังจากนั้น 15-20 นาที หากได้สอดใส่อวัยวะเพศเข้าสู่ช่องคลอดโดยไม่ใส่ถุงยางอนามัย อสุจิที่อาจตกค้างอยู่ในท่อปัสสาวะ ก็อาจออกมากับน้ำหล่อลื่นในขณะที่ยังสอดใส่อวัยวะเศในช่องคลอดอยู่ และทำให้มีโอกาสตั้งครรภ์ได้ค่ะสำหรับการนำนิ้วสอดใสเข้าสู่ช่องคลอด หากนิ้วเปื้อนน้ำอสุจิ ก็อาจมีโอกาสตั้งครรภ์ได้เช่นกันอย่างไรก็ตาม หากมีเพศสัมพันธ์กันในวันที่ 1 ก.ย. แต่อาการต่างๆ คือ คลื่นไส้ กินเยอะ มีเลือดออก ที่ปรากฏในวันที่ 3-7 ก.ย. นั้น ไม่ใช่อาการของการตั้งครรภ์แต่อย่างใด เพราะอาการของการตั้งครรภ์จะไม่ได้เกิดขึ้นเร็วภายในไม่กี่วัน โดยปกติ จะเกิดตามหลังอาการขาดประจำเดือนไปแล้วประมาณ 2 สัปดาห์ค่ะดังนั้น อาการที่เป็นอยู่ จึงเกิดจากสาเหตุอื่นๆ เช่น คลื่นไส้จากการทานอาหารบางอย่างเข้าไป จากการดื่มแอลกอฮอล์ การมีความเครียด นอนไม่หลับ มีโรคกระเพาอาหารอักเสบ เป็นต้นสำหรับเลือดที่ออกเล็กน้อยในวันที่ 7-8 ก.ย.อาจเป็นเลือดออกช่วงไข่ตกก็ได้ เพราะอยู่ในช่วงกึ่งกลางของรอบเดือนพอดีค่ะการที่จะทราบว่าจะมีการตั้งครรภ์หรือไม่ ก็ต้องรอจนถึงวันที่ 26 ก.ย. หรือเลยกว่านั้น หากประจำเดือนไม่มา จึงค่อยตรวจหาการตั้งครรภ์ดูค่ะหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งวิธีเหล่านี้ จะช่วยป้องกันการตั้งครรภ์ได้มากกว่า 99% ค่ะ